ಡ್ರಗ್ಸ್ ಪೆಡ್ಲರ್​ಗಳ ಜೊತೆ ರಿಯಾ ಸೋದರನಿಗೆ ಲಿಂಕ್

ಮುಂಬೈ: ನಟಿ ರಿಯಾ ಚಕ್ರವರ್ತಿ ಸೋದರ ಶೌವಿಕ್ ಚಕ್ರವರ್ತಿ ಡ್ರಗ್ಸ್ ಪೆಡ್ಲರ್ ಗಳ ಜೊತೆ ಸಂಪರ್ಕ ಹೊಂದಿರುವ ಬಗ್ಗೆ ವರದಿಗಳು ಪ್ರಕಟವಾಗಿದೆ. ಎನ್‍ಸಿಬಿ ಅಧಿಕಾರಿಗಳು ಓರ್ವನನ್ನ ಬಂಧಿಸಿದ್ದು, ಆತನ ಜೊತೆ ಶೌವಿಕ್ ಸಂಪರ್ಕ ಹೊಂದಿರುವ ಕುರಿತು ಸಾಕ್ಷ್ಯ ಲಭ್ಯವಾಗಿದೆ.

ಸುಶಾಂತ್ ಪ್ರಕರಣ ಡ್ರಗ್ಸ್ ಆಯಾಮ ಪಡೆದುಕೊಂಡಿದ್ದು, ಇಡಿ ನೀಡಿದ ಮಾಹಿತಿ ಮೇರೆ ಎನ್‍ಸಿಬಿ ರಿಯಾ ಚಕ್ರವರ್ತಿ ಸೇರಿದಂತೆ ಕೆಲವರ ವಿರುದ್ಧ ಪ್ರಕರಣ ದಾಖಲಿಸಿಕೊಂಡು ತನಿಖೆ ಆರಂಭಿಸಿದೆ. ರಿಯಾ ಚಕ್ರವರ್ತಿ ವಾಟ್ಸಪ್ ಚಾಟ್ ರಿವೀಲ್ ಆಗಿದ್ದು, ಅದರಲ್ಲಿ ಸುಶ್ (ಸುಶಾಂತ್ ಸಿಂಗ್ ರಜಪೂತ್) ಎಂಬವರಿಗೆ ಡ್ರಗ್ಸ್ ಕೇಳುತ್ತಿರೋ ಬಗ್ಗೆ ಮಾತುಕತೆ ನಡೆದಿದೆ. ಹಾಗೆ ಪಡೆಯುತ್ತಿರೋ ಡ್ರಗ್ಸ್ ಹೇಗೆ ಬಳಸಬೇಕು ಮತ್ತು ಅದರ ಪ್ರಭಾವದ ಬಗ್ಗೆ ಮಾಹಿತಿ ಕೇಳಲಾಗಿದೆ.

ಇಂದು ದೆಹಲಿಯಲ್ಲಿ ಎನ್‍ಸಿಬಿ ಗೋವಾ ಮೂಲದ ಓರ್ವ ಡ್ರಗ್ಸ್ ಪೂರೈಕೆದಾರನನ್ನು ಬಂಧಿಸಿದ್ದು, ಆತನಿಂದ 3.5 ಕೆಜಿ ಗಾಂಜಾ ವಶಕ್ಕೆ ಪಡೆದುಕೊಂಡಿದೆ. ಈತನ ಬಳಿಯಲ್ಲಿದ್ದ ಗಾಂಜಾ ಒಂದು ಗ್ರಾಂಗೆ 5 ಸಾವಿರ ರೂ. ಮೌಲ್ಯದಾಗಿದೆ. ಎರಡು ದಿನಗಳ ಹಿಂದೆಯೂ ಡ್ರಗ್ಸ್ ಪೂರೈಸುತ್ತಿದ್ದ ಇಬ್ಬರನ್ನ ಬಂಧಿಸಲಾಗಿತ್ತು.